मेरी स्पीच मीडिया नहीं दिखाता; कहा- मेघालय में भी TMC भाजपा को लाना चाहती है
Meghalaya (Vidhan Sabha) Election 2023; Rahul Gandhi Election Rally In Shillong  राहुल गांधी ने बुधवार को  मेघालय की राजधानी शिलांग में चुनानी रैली को संबोधित किया। इस दौरान उन्होंने प्रधानमंत्री नरेंद्र मोदी और मीडिया पर निशाना साधा
राहुल गांधी ने बुधवार को मेघालय की राजधानी शिलांग में चुनानी रैली को संबोधित किया। इस दौरान उन्होंने प्रधानमंत्री नरेंद्र मोदी और मीडिया पर निशाना साधा। राहुल ने कहा कि PM मोदी ने संसद में मुझसे एक सवाल पूछा और कहा- मेरा नाम गांधी है, नेहरू क्यों नहीं? मैंने उनके सवाल का जवाब दिया, लेकिन मीडिया ने उसको कहीं नहीं दिखाया।
राहुल ने आगे कहा कि आपने देखा होगा कि जब PM भाषण देते हैं तो पूरे टीवी पर छा जाते हैं, लेकिन मेरी स्पीच को मीडिया नहीं दिखाता है।
राहुल बोले- TMC मेघालय में भाजपा को लाना चाहती है 
मेघालय में 27 फरवरी को विधानसभा चुनाव होने वाले हैं। इसी को देखते हुए राहुल ने शिलांग में चुनावी रैली की। इस दौरान उन्होंने भाजपा के साथ-साथ TMC पर भी निशाना साधा। उन्होंने लोगों से कहा कि आप TMC का इतिहास जानते हैं। बंगाल में होने वाली हिंसा को भी जानते हैं। उनकी परंपरा को पूरी दुनिया जानती है। TMC गोवा में गई और चुनाव के दौरान खूब पैसा खर्चा किया, क्योंकि उनका उद्देश्य BJP की मदद करना था। मेघालय में भी TMC का मकसद भाजपा को सत्ता में लाना है।
राहुल बोले- अडाणी के साथ अपने संबंधों पर PM कुछ नहीं बोलते 
राहुल ने मेघालय में PM मोदी और बिजनेसमैन गौतम अडाणी को लेकर भी हमला बोला है। उन्होंने कहा कि मैंने संसद में PM से अडाणी के साथ उनके संबंधों के बारे में पूछा था। मैंने सभी सदस्यों को एक तस्वीर भी दिखाई थी, जिसमें PM और अडाणी एक प्लेन में साथ बैठे हुए हैं। यह प्लेन अडाणी का ही था। मोदी ने मेरे इन सभी सवालों का जवाब नहीं दिया PM मोदी ने इस बारे में एक भी सवाल का जवाब नहीं दिया, बल्कि मेरे सरनेम को लेकर सवाल करने लगे।
राहुल ने आगे कहा कि इस समय मेरी स्पीच को मीडिया नहीं दिखाता है। देश की मीडिया को 2 से 3 बड़े बिजनेसमैन कंट्रोल कर रहे हैं, जिनके संबंध PM मोदी से हैं।
राहुल से जुड़ी ये खबरें भी पढ़िए ...
1. मोदी के नेहरू सरनेम वाले बयान पर राहुल का पलटवार
कांग्रेस सांसद राहुल गांधी ने कहा कि PM नरेंद्र मोदी ने उनका अपमान किया है। PM की संसद में स्पीच का जिक्र करते हुए राहुल ने कहा- उन्होंने कहा कि मेरे नाम में गांधी क्यों है, नेहरू क्यों नहीं है। यह मेरा अपमान है।’ राहुल ने कहा कि भारत में पिता का सरनेम लगाते हैं। शायद मोदी ये नहीं समझते हैं। पूरी खबर पढ़ें...
2. राहुल ने पूछा- अडाणी और PM का क्या रिश्ता:कहा- अमीरों की लिस्ट में 2 नंबर पर कैसे आए, BJP बोली- माल्या को किसने बढ़ाया
लोकसभा में मंगलवार को कांग्रेस नेता राहुल गांधी ने गौतम अडाणी और हिंडनबर्ग रिपोर्ट पर सरकार और प्रधानमंत्री नरेंद्र मोदी से सवाल पूछे। राहुल ने 45 मिनट की स्पीच की शुरुआत भारत जोड़ो यात्रा के दौरान पूछे गए लोगों के सवालों से की। फिर इन्हीं सवालों का हवाला देते हुए गौतम अडाणी के मुद्दे पर आ गए। पढ़ें पूरी खबर...
3. विपक्ष पर मोदी का तंज, कहा- नेहरू महान थे तो परिवार का कोई व्यक्ति उनका सरनेम क्यों नहीं रखता
प्रधानमंत्री नरेंद्र मोदी ने गुरुवार को राज्यसभा में राष्ट्रपति के अभिभाषण पर जवाब दिया। सरकारी योजनाओं का नाम बदलने को लेकर PM ने कहा- किसी कार्यक्रम में अगर नेहरूजी के नाम का उल्लेख नहीं हुआ तो कुछ लोगों के बाल खड़े हो जाते थे। लहू गर्म हो जाता था। मुझे ये समझ नहीं आता कि उनकी पीढ़ी का कोई व्यक्ति नेहरू सरनेम रखने से डरता क्यों है। पढ़ें पूरी खबर...